બેઠકને સંબોધતા વડાપ્રધાન નવાઝ શરીફે કહ્યું હતું કે, પાકિસ્તાન આતંકવાદ વિરોધી પ્રયાસોમાં ભારતને મદદ કરવા માટે તૈયાર છે. રાષ્ટ્રીય સુરક્ષા સલાહકાર નાસિર ખાનને ભારતીય સમકક્ષ અજીત દોવલ સાથે સંપર્કમાં રહેવા પણ કહેવામાં આવ્યું છે. પઠાણકોટ ત્રાસવાદી હુમલા બાદ મંત્રણા ખોરવાઈ ન પડે તે માટે વાતચીતને જારી રાખવા પણ કહેવામાં આવ્યું છે. અન્ય એક અધિકારીનું કહેવું છે કે, હજુ પણ ભારત દ્વારા વધુ પુરાવા આપવામાં આવી રહ્યાં છે. જો કે, પાકિસ્તાન ભારત દ્વારા આપવામાં આવેલા પુરાવાને લઇને દુવિધાભરી સ્થિતિમાં છે.